
Santiago Pérez i Olmedo, secretari acctal. del Consell Comarcal del Maresme,

CERTIFICO: Que en el Ple celebrat en sessió Ordinària de data 22 de novembre de 2022, s’ha aprovat, entre d’altres, l’acord que resulta del tenor literal següent:

[bookmark: OLE_LINK2][bookmark: OLE_LINK1][bookmark: _Hlk76995441]“Vist que el Consell Comarcal del Maresme té la voluntat de contribuir en projectes d’àmbit supramunicipal i transversals en matèria d’esports, per la promoció de l’esport i l’activitat física a la comarca, donant suport a entitats d’àmbit comarcal que promoguin aquesta transversalitat de l’esport al Maresme i la donin a conèixer més allà dels nostres límits territorials, i vol ser un referent de suport a aquestes activitats amb els objectius de: 
1.- Donar suport a les entitats que tinguin projectes esportius transversals 
2.- Facilitar que el Maresme sigui un referent en l’esport i l’activitat física. 
3.- Promoure les activitats físiques i l’esport en general. 
4.- Promocionar l’esport a la comarca del Maresme.

Vist que la llei 38/2003, de 17 de novembre, general de subvencions, al seu article 22, punt 2, lletres a) i c), estableix que es podran concedir de forma directa les subvencions previstes nominalment al pressupost de les entitats locals, així com amb caràcter excepcional, altres subvencions on s’acrediti raons d’interès públic i social que dificultin la seva convocatòria pública, i que podran concedir-se de forma directa en els termes recollits en el conveni regulador de la subvenció;
Vist que el Consell Comarcal del Maresme és membre constitutiu del Consell Esportiu del Maresme des dels seus inicis i ha vingut col·laborant durant més de 20 anys, dotant a aquest ens amb personalitat jurídica pròpia de local seu social i serveis, amb diverses ubicacions en els edificis de titularitat del Consell Comarcal del Maresme.

Vist que a l’empara d’allò previst a l’article 125.2.a) del Decret 179/1995, de 13 de juny, de la Generalitat de Catalunya, pel qual s’aprova el Reglament d’Obres, Activitats i Serveis de les Entitats Locals, que estableix que les subvencions poden atorgar-se directament quan estiguin previstes singularment en el pressupost de l'ens;

Vist que el Consell Comarcal del Maresme ha previst una aplicació pressupostària nominativa, 760.33200.46700 – Consell Esportiu del Maresme, dotada amb la quantitat de 4.000 € per tal de cobrir part del cost de les activitats programades;

Vist que el Consell Esportiu del Maresme (G60361888) ha sol·licitat al Consell Comarcal del Maresme (ENTRA 2022/9002 de 4 de juliol 2022, ENTRA 2022/9986 d’11 de juliol de 2022 i ENTRA 2022/15906 de 6 d’octubre de 2022) que col·labori al suport de les despeses derivades de la promoció de l’esport i l’activitat física a la comarca, per al l’any 2022;

[bookmark: _Hlk102129441]Vist l’informe favorable i la memòria justificativa emesos en data 6 d’octubre de 2022,  per la Directora de l’Àrea de Serveis a les Persones i de Gerència d’aquest Consell Comarcal, de proposta d’aprovació del Conveni d’atorgament d’una subvenció directa per part del Consell Comarcal del Maresme al Consell Esportiu del Maresme, per la promoció de l’esport i l’activitat física a la comarca.

Vist l’informe de secretaria emès en data 28 d’octubre de 2022, 

Vist l’informe de fiscalització de conformitat emès per la Intervenció de fons de la corporació en data 3 de novembre de 2022, 

Atès que per materialitzar aquesta aportació econòmica s’ha de fer mitjançant conveni de d’atorgament d’una subvenció directa,

Atès l’art. 303 i ss. del Decret 179/1995, de 13 de juny, pel qual s’aprova el Reglament d’obres, activitats i serveis dels ens locals,

Atès l’art. 14.2 del DL 4/2003, de 4 de novembre, pel qual s’aprova el Text refós de la Llei de l’organització comarcal de Catalunya,

Havent estat informat en sentit  Favorable en la Comissió Informativa Social de data 15 de novembre de 2022, 

Es proposa al Ple l’adopció dels següents

ACORDS

PRIMER.- APROVAR l’atorgament d’una subvenció per concessió directa al Consell Esportiu del Maresme, per un import de 4.000,00€ destinats a promoció de l’esport i l’activitat física a la comarca, per a l’any 2022;

SEGON.- REALITZAR una RC per un import total de 4.000 €, a càrrec de l’aplicació 760.33200.46700 – Consell Esportiu del Maresme.
TERCER.- AUTORITZAR I DISPOSAR una despesa total de 4.000 € a favor del Consell Esportiu del Maresme  (G60361888), previstos en l’aplicació pressupostària 760.33200.46700 – Consell Esportiu del Maresme.

QUART.-  APROVAR el Conveni entre el Consell Comarcal del Maresme i el Consell Esportiu del Maresme d’atorgament d’una subvenció directa a favor del Consell Esportiu del Maresme per a la promoció de l’esport i l’activitat física a la comarca per l’any 2022, d’acord amb el qual el Consell Comarcal realitzarà una aportació econòmica de 4.000 €, que s’adjunta al present acord formant-ne part a tots els efectes legals.

[bookmark: _Hlk90764742]CINQUÈ.- FACULTAR el Sr. President, tan àmpliament com en dret sigui possible, per a la signatura de l’esmentat conveni de subvenció directa al Consell Esportiu del Maresme, així com de quants documents siguin necessaris per a l’execució del precedent acord.

SISÈ.- DONAR TRASLAT al Consell Esportiu del Maresme pel seu coneixement i als efectes oportuns.

SETÈ.- PUBLICAR al Butlletí Oficial de la Província l'anunci del present acord juntament amb el conveni.

VUITÈ.-DONAR TRASLLAT del present acord així com còpia del conveni, a la Direcció General d’Administració Local de la Generalitat de Catalunya, als efectes previstos a l’art. 309.1 del Decret 179/1995, de 13 de juny, pel qual s’aprova el Reglament d’obres, activitats i serveis dels ens locals.

CONVENI ENTRE EL CONSELL COMARCAL DEL MARESME I EL CONSELL ESPORTIU DEL MARESME D’ATORGAMENT D’UNA SUBVENCIÓ DIRECTA A FAVOR DEL CONSELL ESPORTIU DEL MARESME PER A LA PROMOCIÓ DE L’ESPORT I L’ACTIVITAT FÍSICA A LA COMARCA PER A L’ANY 2022

INTERVENEN 
D’una part, el Sr. Damià del Clot i Trias, President del Consell Comarcal del Maresme, actuant en nom i representació de l’esmentada corporació local supramunicipal,
[bookmark: _Hlk115951965]D’altra part, Jordi Matas Claramunt, President del Consell Esportiu del Maresme, amb CIF G60361888, actuant en nom i representació de l’esmentada entitat,
Les parts es reconeixen plena capacitat i competències suficients per a la signatura d’aquest conveni i, en conseqüència,
MANIFESTEN
[bookmark: _Hlk115953074]PRIMER.- Que el Consell Comarcal del Maresme té la voluntat de contribuir en projectes d’àmbit supramunicipal i transversals en matèria d’esports, per la promoció de l’esport i l’activitat física a la comarca, donant suport a entitats d’àmbit comarcal que promoguin aquesta transversalitat de l’esport al Maresme i la donin a conèixer més allà dels nostres límits territorials, i vol ser un referent de suport a aquestes activitats amb els objectius de: 
1.- Donar suport a les entitats que tinguin projectes esportius transversals 
2.- Facilitar que el Maresme sigui un referent en l’esport i l’activitat física. 
3.- Promoure les activitats físiques i l’esport en general. 
4.- Promocionar l’esport a la comarca del Maresme.
[bookmark: _Hlk115952322][bookmark: _Hlk115952340]SEGON.- Que el Consell Esportiu del Maresme (G60361888) ha sol·licitat al Consell Comarcal del Maresme (ENTRA 2022/9002 de 4 de juliol 2022, ENTRA 2022/9986 d’11 de juliol de 2022 i ENTRA 2022/15906, de 6 d’octubre de 2022) que s’estableixi un marc de col·laboració per al suport de les despeses derivades de la promoció de l’esport i l’activitat física a la comarca, per al l’any 2022.
TERCER.- Que l’article 47 i següents de la Llei 40/2015, de 1 d’octubre, de règim jurídic dels sector públic, estableix que les administracions públiques poden subscriure acords, pactes, convenis o contractes amb persones tant de dret públic com privat, sempre que no siguin contraris a l’ordenament jurídic ni tractin sobre matèries no susceptibles de transacció i tinguin per objecte satisfer l’interès públic que tenen encomanat.
QUART.- Que la llei 38/2003, de 17 de novembre, general de subvencions, al seu article 22, punt 2, lletres a) i c), estableix que es podran concedir de forma directa les subvencions previstes nominalment al pressupost de les entitats locals, així com amb caràcter excepcional, altres subvencions on s’acrediti raons d’interès públic i social que dificultin la seva convocatòria pública, i que podran concedir-se de forma directa en els termes recollits en el conveni regulador de la subvenció.
CINQUÈ.- Que el Consell Comarcal del Maresme ha previst una aplicació pressupostària nominativa, 760.33200.46700 – Consell Esportiu del Maresme, dotada amb la quantitat de 4.000 € per tal de cobrir part del cost de les activitats programades al 2022, i que és voluntat d’ambdues parts la subscripció d’aquest conveni amb la finalitat d’articular l’atorgament d’una subvenció directa per part del Consell Comarcal del Maresme a favor del Consell Esportiu del Maresme.
Per tot això, en virtut de tot el que precedeix, i a l’empara d’allò previst a l’article 125.2.a) del Decret 179/1995, de 13 de juny, de la Generalitat de Catalunya, pel qual s’aprova el Reglament d’Obres, Activitats i Serveis de les Entitats Locals, que estableix que les subvencions poden atorgar-se directament quan estiguin previstes singularment en el pressupost de l'ens, ambdues parts, reconeixent-se mútuament plena capacitat per aquest acte i de comú acord, estableixen el present conveni que es regirà pels següents

PACTES
PRIMER.- Objecte del conveni
L’objecte d’aquest conveni és l’atorgament d’una subvenció directa per import de 4.000 € per part del Consell Comarcal del Maresme a favor del Consell Esportiu del Maresme (G60361888), per contribuir a les despeses derivades de la promoció de l’esport i l’activitat física a la comarca.

SEGON.- Drets, obligacions i compromisos del Consell Comarcal del Maresme
1. Realitzar en l’exercici 2022 l’aportació de la quantitat de 4.000€, prevista en l’aplicació pressupostària nominativa 760.33200. 46700 – Consell Esportiu del Maresme, per tal de cobrir un 96,80% del cost de l’execució de la promoció de l’esport a la comarca.
1. Liquidar l’aportació econòmica en un sol pagament, prèvia validació de la justificació presentada per l’entitat.

TERCER.- Drets, obligacions i compromisos de el Consell Esportiu del Maresme
1. [bookmark: _Hlk51759555]Deixar constància en el material gràfic, audiovisual o de qualsevol altre tipus que elabori en relació amb la programació de les activitats que es realitzin, de la col·laboració del Consell Comarcal del Maresme. 

1. Invertir la totalitat de l’aportació econòmica del Consell Comarcal del Maresme a la promoció de l’activitat esportiva, d’acord amb l’objecte del present conveni. 
1. Estar al corrent de les seves obligacions tributàries, amb la Seguretat Social i amb el Consell Comarcal del Maresme. Així mateix, hauran de presentar els certificats corresponents amb la sol·licitud o bé autoritzar, expressament, al Consell Comarcal per la comprovació de les seves dades amb les administracions competents. 
1. L’entitat resta obligada a sotmetre’s a les actuacions de comprovació i de control financer que realitzi la Intervenció del Consell Comarcal del Maresme i a aportar tota la informació que els sigui requerida en l’exercici de les actuacions anteriors i en relació a la subvenció concedida.
QUART.- Despeses subvencionables
Amb caràcter general, es consideraran despeses subvencionables totes aquelles despeses relacionades directament amb el projecte presentat, exceptuant les següents que són considerades no subvencionables:
· Factures, rebuts o despeses corresponents a àpats i/o queviures, així com dietes i despeses de manutenció encara que estiguin vinculades a tasques de representació o de l’activitat. 
· Nòmines i/o treballs realitzats per persones que formin part de la junta directiva de l’entitat. 
· Despeses corresponents a viatges i allotjaments no vinculades al projecte subvencionat.
· Interessos o comissions bancàries.
· Despeses corrents de l’entitat.

CINQUÈ.- Justificació i pagament
La justificació del present conveni haurà de contenir la següent documentació:
1. Memòria detallada de l’activitat duta a terme, dins del període al que es circumscriu la subvenció. 
1. Relació de despeses de l’activitat, amb la identificació del creditor i del document, import, data d’emissió i, si s’escau, data de pagament, i una relació detallada d’altres ingressos o subvencions que hagin finançat l’activitat subvencionada amb indicació de l’import i la procedència.
El Consell Comarcal del Maresme podrà demanar la documentació original que facin referència a l’activitat subvencionada. 
1. Certificats d’estar al corrent de les obligacions tributàries i amb la Seguretat Social.
1. Un certificat de la Presidència de l’entitat subvencionada que acrediti que la subvenció ha estat aplicada a la finalitat per la qual fou concedida. 

Aquesta subvenció serà compatible amb la percepció d’altres subvencions per a la mateixa finalitat, provinents d’administracions o ens públics o privats, amb el benentès que l’import total de les subvencions rebudes mai no podrà superar el cost de l’activitat subvencionada. 
[bookmark: _Hlk82430904]El 100% de la subvenció prevista en aquest conveni es pagarà un cop justificada l’activitat. El termini per presentar la justificació de la present subvenció serà a partir de la finalització de l’activitat, amb data límit de 31 de desembre de 2022.
SISÈ.- Vigència del conveni
Aquest conveni té vigència a partir de l’1 de gener de 2022 i fins a la verificació de la justificació, la qual no s’estendrà més enllà del 31 de desembre de 2022.
SETÈ.- Mecanismes de seguiment, vigilància i control de l’execució del conveni i els compromisos adquirits
[bookmark: _Hlk82431291]Les parts han de constituir una comissió de seguiment, vigilància i control del present conveni, la qual ha d’estar integrada per un o dos membres designats per cadascuna de les parts signants o, en el seu defecte, designar un responsable del mecanisme de seguiment, vigilància i control, essent l’encarregat de dur a terme el control de la correcta execució del conveni.
Aquest mecanisme té la funció de resoldre les possibles controvèrsies que poguessin donar-se entorn a l’aplicació i interpretació d’aquest conveni, i els acords resultants han de comptar amb la conformitat de les dues parts signatàries.
La comissió o, en el seu defecte, el responsable del mecanisme de seguiment, vigilància i control, es considerarà el mecanisme de seguiment, vigilància i control de l’execució del conveni als efectes de la Llei 40/2015 d’1 d’octubre, de Règim Jurídic del Sector Públic.
VUITÈ.- Modificació del conveni

Aquest conveni constitueix la manifestació expressa de la voluntat de les parts en relació a la matèria aquí continguda i recull l’esperit i els objectius de les converses i els acords orals i escrits que hagin pogut realitzar-se amb anterioritat a aquest conveni. 
Qualsevol modificació d’aquest conveni, o els possibles acords complementaris al que figura en aquest text, requereixen una sol·licitud raonada i degudament motivada per part dels òrgans competents de les parts signatàries i s’hi afegiran al mateix en forma d’annex, formant part integrant del mateix.

NOVÈ.- Causes d’extinció del conveni
El present conveni es pot extingir per alguna de les causes següents:
1. Per l’acompliment del termini pactat.
1. Per la realització del seu objecte. 
1. Per denúncia de qualsevol de les parts signatàries.
1. Per incompliment per qualsevol de les parts signatàries. La resolució del conveni requereix que la part interessada o que es consideri lesionada formuli una sol·licitud en aquest sentit davant l’altra part. 
1. Per avinença de les parts signatàries.
1. Per les causes susceptibles de determinar la resolució dels contractes administratius, llevat que siguin incompatibles amb les normes i principis que presideixen les relacions interadministratives i de cooperació.

DESÈ.- Actuacions en cas d’incompliment
[bookmark: _Hlk82431318]Qualsevol transgressió de les estipulacions d’aquest conveni permetrà a la part perjudicada d’optar per exigir-ne el compliment o la seva resolució, en els termes que estableix l’article 51 de la Llei 40/2015, d’1 d’octubre, de Règim Jurídic del Sector Públic. 
En cas de qüestions litigioses, les parts podran recórrer davant la jurisdicció contenciosa–administrativa o emprendre les mesures que consideri oportunes.
ONZÈ.- Interpretació del conveni
Totes les qüestions que puguin sorgir en ordre a la interpretació i execució d’aquest conveni, atesa la seva naturalesa administrativa, seran resoltes de mutu entre les parts i, en cas de litigi, aquest se sotmetrà a la jurisdicció contenciosa administrativa.
I en prova de conformitat, se signa aquest conveni per duplicat a un sol efecte, en el lloc i data que figuren a l’encapçalament d’aquest document.
Jordi Matas Claramunt				Damià del Clot i Trias
President					President 
Consell Esportiu del Maresme			Consell Comarcal del Maresme”

I perquè així consti, expedeixo aquest certificat per ordre i amb el vistiplau del president, a l’empara de l’article 206 del Reglament d’Organització, Funcionament i Règim Jurídic de les Entitats Locals i amb la reserva del text definitiu que resulti de l’acta de la sessió plenària Ordinària de data 22 de novembre de 2022, a Mataró, a 22 de novembre de 2022.

